
Cuvânt înainte 


L început era cuvântul... Parafrazând am putea 
spune că la început era ochiul... Arnold Gossel, 
specialist în psihologia copilului, afirma cu ani în 
urmă că: „prehensiunea ocular o precede pe cea 
manuală“. El scria: „Natura a dat prioritate simtului 
vederii. Cu șase luni înainte de naștere, ochii fătului 
fac mișcări ușoare și independente sub pleoapele li- 
pite...“. Copilul apucă lumea cu ochii mult timp 
înainte de a o apuca cu mâinile; lumea ca spectacol, 
omul actor si spectator în filmul vietii lui si a 
celorlalți. 

Un film este de fapt o poveste și, cum omul adoră 
poveştile, acum o sută de ani a reuşit să inventeze o 
jucărie minunată pe care a numit-o cinematograf. 
Ea a plăcut atât de mult, încât a devenit jucăria 
preferată si arta cea mai populară a zilelor noastre. 
„Poveşti, povești... Oamenii stau fascinati în fata 
marilor ecrane, ca și a celor mici, de când televizi- 
unea a devenit concurentul de temut al cine- 
matografului, cea mai mare parte a scurtei lor vieți, 
Cea de-a șaptea artă care este filmul are o rudă mai 
tânără: desenul animat. Oare? Este mai tânără ce-a 
de-a opta artă? Desenul animat am putea spune 
fără să gresim că este printre primele modalităţi de 
exprimare artistică a omului. 

„Derulând filmul“, să ne întoarcem o clipă la 

începutul istoriei sale, când artiștii paleoliticului și 
neoliticului desenau pe pereţii grotelor faze de miş- 
care ale animalelor pe care le vânau. Mai târziu 
egiptenii, apoi grecii cu acele splendide vase pictate 
cu scene în care putem vedea personaje în mişcare 
şi chiar descompunerea mișcării unora. Exemplele 
ar putea continua, dar să revenim din tunelul tim- 
pului în secolul pe care în curând îl vom sfârşi şi să 
ne amintim de câțiva din pionierii acestei arte, 
îndrăgită deopotrivă de copii şi de adulţi. 

Așadar, în 1906, J. Stuart Blackton a filmat pe o 
tablă neagră portrete care îşi schimbau expresiile. 
Apoi, în 1908, francezul Emile Cohl a realizat 2000 de 
imagini pentru un film de două minute numit 
Fantasmagorie, în care un elefant se transforma 
treptat în dansatoare și apoi în diverse alte perso- 
naje. Ulterior, americanul Winsor McKay a creat 
primul personaj de desen animat, pe care l-a numit 
Little Nemo. 

Dar marele mag al desenului animat a fost, este 
si rămâne, pentru milioane de oameni cărora le 
întreține nestinsă în suflet flacăra copilăriei, Walt 
Disney. In 1923 el înființează la Hollywood primul 
studio de desen animat. Așa începe de fapt minunata 
istorie a celei de-a opta arte, care antrenează o 
mulțime de artişti şi tehnicieni într-o muncă com- 
plexă, imensă, pentru realizarea a ceea ce numim 
un film de desen animat. 

Totul începe cu o idee sau cu o imagine care 
generează o idee. Cuvintele se înşiruie pe hârtie cons- 
truind o poveste, adică scenariul. În mintea sce- 
naristului, imaginile se îmbracă în cuvinte pentru a 
cobori pe hârtie. Urmează întâlnirea cu animatorul, 
regizorul, scenograful. Uneori cei trei artiști sunt de 

fapt unul singur. Cu atât mai bine. Pot fi mai lesne 
de acord unul cu altul și astfel apare un „film de 
autor“. 

Orice poveste are personajele sale. Dacă în teatru 
sau în filmul cu actori regizorul îi selectează cu 
atenţie pentru distribuirea în rolurile poveștii, in 
desenul animat actorii trebuie inventati. 

Aici intră în scenă... ANIMATORUL. Coşul de hâr- 
tii se umple, ba dă și pe afară! Linia aleargă, se 
oprește, din nou aleargă nervoasă pe hârtia de calc, 
construiește. Apare guma care şterge, goana liniei în 
căutarea unui personaj continuă. În sfârșit perso- 
najul este gata să-și intre în rol. El poate fi erou de 
desen animat, de păpuşi sau de cartoane decupate. 
Tot ANIMATORUL îl va insufleti dându-i mișcarea 
cea mai expresivă. Cu decupajul alături, adică 
povestea desenată cadru cu cadru, scenă cu scenă, 
cu indicaţii de timp, mișcare, decor, coloana sonoră, 
regizorul, animatorii, scenograful, compozitorul, 
inginerul de sunet, muncesc de zor. Uneori un film 
începe cu muzica. Animatorul o cronometreaza si 
personajele se vor mişca în ritmul cerut. Alteori, 
decorul este principalul personaj dacă scenariul o 
cere. Dar să continuăm povestea apariției unui film 
de animaţie. Animatorul, intermediaristii, adică 
desenatorii care preiau de la animatorul principal 
așa-numitele capete de mişcare continuând să 
descompună mişcarea, scenograful, au început 
munca. Sutele, miile de desene in calc se adună si 
trec în atelierele de contur si de culoare. Desenele 
sunt copiate pe celuloid (acetofan) şi apoi colorate. 
Din nou asistentul tehnic de regie, cu decupajul în 
fata preia această uriaşă cantitate de muncă, 
punând ordine în scene, controlând desen cu desen, 

adunând decorurile, într-un cuvânt, pregătind 
mapele pentru filmare. În întunericul platoului, sub 
lumina reflectoarelor pe truka (masa de filmare) fil- 
mul începe să prindă viata cu ajutorul operatorului. 
Imagine cu imagine, cadru cu cadru, scenă cu 
scenă, povestea capătă contur. Laboratorul ia în 
primire pelicula care, odată developată, se întoarce 
la studio unde este preluată de regizor si monteur. 
Cum s-ar zice „filmul intră în foarfecă“. O masă de 
montaj, un cos uriaş pe ale cărui cuie se așază în 
flanc, făcut bucăţi, bucățele, filmul. Cu decupajul 
alături, monteur si regizor recompun povestea fil- 
mată cu ajutorul foarfecii şi a benzii de lipit, dându-i 
ritmul necesar. 

Compozitorul, inginerul de sunet sunt pe 
aproape, pregătiți cu muzica şi efectele sonore. 
Muzica, dialogul, efectele sonore se înregistrează 
fiecare pe câte o bandă care se mixează pe coloana 
sonoră. În final, imagine şi coloană sonoră devin un 
film care se reîntoarce la laborator, se face copia 
standard si el este gata să iasă în lume, unde des- 
tinul lui va fi strălucitor sau șters... ca si al oame- 
nilor. 

Oricum, intrat în circuitul marilor și micilor 
ecrane el reînvie în mintea si sufletul spectatorilor 
săi, copilăria, despre care atât de frumos spunea 
Lucian Blaga: „Copilăria este inima tuturor 
vârstelor“. 

Am încercat pe scurt să va istorisim cum ia 
naștere un film de animație în varianta „clasică“, dar 
tehnicile animației s-au diversificat în timp atât in 
America cât si în Europa. Astfel, animația a devenit 
un teritoriu vast al fanteziei si creativităţii umane. 
Practic se animă orice: siluete articulate, umbre 

chinezeşti (personaje în alb-negru în decoruri 
fumurii), gravuri, fotografii combinate cu păpuși, 
păpuși animate imagine cu imagine, cu decor în trei 
dimensiuni, sculptură animată, desen pe peliculă, 
cartoane decupate și animate multiplan (se filmează 
pe mai multe planuri de sticlă obținându-se cu aju- 
torul luminii si efectelor de adâncime o deosebită 
expresivitate plastică), animaţie pe calculator. 
Perfecţionarea procedeelor tehnice a făcut posibil ca 
desenele animate să se plimbe nestingherite printre 
lucruri si. fiinţe în filme documentare sau cu actori, 
datorită trucajelor. Cu toată presiunea reclamei și a 
comerțului asupra filmului în general și a filmului 
de animaţie în special, această artă rămâne un 
spațiu deschis fanteziei si creativității umane. 

Revenind „acasă“ nu putem să nu spunem că, 
din păcate, artiștii animației românești sunt putin 
cunoscuţi publicului din tara noastră, din cauze pe 
care nu ne-am propus să le analizăm. Cu toate a- 
cestea, animația românească s-a bucurat de-a lun- 
gul istoriei sale de numeroase recunoașteri inter- 
naţionale, prin artişti aparținând tuturor genera- 
tiilor. 

La început a fost... Gopo. Cu Scurtă istorie, Sapte 
arte şi Homo sapiens a cucerit Cannesul anilor 
1957, 1958, 1960, intrând pentru totdeauna în isto- 
ria animației mondiale. Era prima recunoaștere 
internațională a animației românești. Drumul era 
deschis. Într-o diversitate stilistică remarcabilă, 
românii şi-au afirmat în continuare talentul la 
numeroase competiții internaționale de gen. 

Nu ne rămâne decât să încercăm să vă prezentăm 
această minunată familie a desenului animat româ- 
nesc. Animatori, desenatori, coloristi, papusari, 

asistenţi de regie, scenografi, operatori, monteuri, 
sunetisti, compozitori de muzică de film de 
animaţie, tehnicieni de platou, fiecăruia, cei care au 
realizat filme de-a lungul anilor în Studioul 
Animafilm le datorează respectul si recunoştinţa lor, 
căci filmul este o muncă de echipă chiar dacă poartă 
amprenta inconfundabilă a personalităţii fiecărui 
regizor. Drum bun, într-o scurtă călătorie în istoria 
desenului animat românesc, unde veţi fi calauziti de 
un tânăr cercetător al genului, acum când filmul 
românesc este la ceas aniversar, adică a împlinit 
venerabila vârstă de o sută de ani. 


Cu drag pentru iubitorii filmului de animaţie, 
Un membru al familiei desenului animat românesc, 


LIANA MARIA PETRUTIU 

Argument 


DE moment ce v-aţi lăsat tentaţi să deschideţi 
această carte înseamnă că iubiţi, ca si mine, 
fenomenul artistic care este animația; tocmai de 
aceea vă propun un itinerariu care disimulează 
rigoarea sub învelișul unei cercetări subiective, 
modalitate impusă de restricţiile pe care le pre- 
supune formatul unei micromonografii. Incercând 
să evit didacticismul și pistele bătătorite, dorind să 
ofer o imagine de ansamblu a animației românești, 
dar fiind nevoit să operez şi selecţii uneori drastice, 
am ales această formulă, care sper să se afle la 
calma jumătate a distanţei dintre scientism si lite- 
ratura de popularizare. In acest sens, aş dori ca pen- 
tru inițiați să fiu suficient de personal în judecăţile 
mele ca să le trezesc interesul, iar celor ce acum își 
îndreaptă privirile spre acest acaparant gen să le 
ofer sistematice puncte de reper spre a-şi construi o 
proprie viziune asupra temei în cauză. 

Dacă un minimum de date biografice sunt nece- 
sare pentru credibilitatea unui ghid, atunci consem- 
nez: m-am născut la 7 ianuarie 1968 în Bucuresti, 
sunt licențiat al Academiei de Teatru şi Film din 
Capitală (după ce în 1992 am obţinut diploma de 
inginer constructor), iar acum lucrez ca redactor 
la Arhiva Naţională de Filme. E posibil ca, în 
această prezentare, să fie un plus de egocentrism, 

dar intenţia ei se leagă de dorinţa oricărui autor de 
a fi mai mult decât o fiinţă de cuvinte. 

Invitatia vă este, ca urmare, lansată si mi-ar 
plăcea ca, la capătul lucrării mele, să trăim împre- 
ună sentimentul că excursul, chiar dacă putea alege 
si alte cărări, a fost rodnic. Așadar, start! 


DINU-IOAN NICULA 

niversări, ambitii, aventuri... Serbăm 100 ani de 

cinematografie românească cu aceeași 
nonsalanta cu care am uitat că in 1995 animația 
noastră a împlinit trei sferturi de veac; investim mi- 
liarde în proiecte crepusculare, dar suntem surzi la 
cântecul de lebădă al studioului „Animafilm“; pe raft 
se înmulțesc culegerile de cronici, acoperind cu totul 
unicul volum autohton dedicat, acum douăzeci de 
ani, celei de-a „opta arte“. Refacem, iată, povestea 
unei Cenuşărese care, după ce iese o clipă in lume 
pentru a primi vreun premiu, se reîntoarce în pos- 
tura-i umilă fără a spera venirea unui print, sau 
pleacă peste mări și tari spre a-l căuta în zadar. 

Fiind creația unor oameni care, de multe ori, au 
emis veleitati întinse pe domeniul mai multor arte, 
animația s-a supus în atâtea rânduri vicisitudinilor 
relaţiilor dintre ei sau ale atitudinilor lor fata de 
public si critică; uneori ea a ieșit câştigătoare, alte- 
ori au avut de pierdut cu toţii. O examinare a 
fenomenului în cauză prin prisma personalităților 
lui ar crea, poate, impresia unei excelente, pe când 
o privire exclusiv diacronică ar cobori subiectul pe 
terenul unui cotidian de multe ori neartistic. Ca 
urmare, îmbinarea celor două criterii pare modali- 
tatea cea mai fertilă de explorare a acestei lumi pe 
care o reprezintă filmul de animaţie românesc si 
care, ca orice fapt supus devenirii istorice, își are 
începutul lui (si un sfârşit pe care-l sperăm a fi cât 
mai îndepărtat...) 

Dacă, pentru a contrabalansa caracterul cert 
umoristic al primelor filme de animaţie românesti, 
ne vom adresa patetica întrebare „Ubi sunt?*, 
răspunsul ar veni abia murmurat... E glasul discret 
al albumului cu fotograme și capete de plan 
aparținând lui Aurel Petrescu, e vocea stinsă a 
bobinei din unica cutie a filmului Haplea de Marin 
Iorda; cele două vibrații se întretaie în colecţiile de 
publicaţii ale Bibliotecii Academiei, căci acolo trebuie 
căutate premisele începutului animației românești: 
în grafica de revistă si de ziar a celor doi deschiza- 
tori de drum. 

Paralelismul dintre personalităţile lui Aurel 
Petrescu (n. 1897-m.1948) si Marin Iorda (n. 
1901-m. 1972) este,: de altfel, evident si poate fi 
extins asupra întregii lor activități cinematografice. 
Cu o pasiune care merita un context social-econo-. 
mic superior celui de care au avut parte, cei doi s-au 
perindat pe toată gama oferită de invenţia fraţilor 
Lumiere: au făcut regie de film jucat (Petrescu - 
Pacala și Tandala la Bucuresti, 1926; Iorda - Asa 
e viata, 1928; Focuri sub zapada, 1941; Cetatea 
fermecată, 1945), imagine (Petrescu - Iades, 1926; 
lorda - Haplea, 1928), actorie (Petrescu - Filmul 
familial, 1915-1933; Iorda - apariţie în Haplea), 
conferind astfel un plus de valoare opțională 
preferintei lor pentru desenul animat. Apropierea 
merge, din păcate, până la capăt, aripa grea a neim- 
plinirii umbrind vieţile amândurora: Aurel Petrescu 
moare în 1948, la numai 51 ani, în pragul unui posi- 

bil nou început, iar Marin lorda se sinucide în 1972, 
după ce, printre tinerii lupi ce mişunau în stu- 
diourile cinematografice înfiinţate în anii socialis- 
mului, nu reuşise să realizeze nici măcar cele câte- 
va sute de metri de desen animat pe care-i izbutise 
în perioada interbelică. 

Să revenim, însă, pe tărâmul animației, unde 
moartea este atât de puţin prezentă și să înlăturăm 
praful de pe ziarele si revistele deceniilor 2 si 3, 
unde stau în așteptare personajele filmelor lui Aurel 
Petrescu si Marin lorda. Primul începuse încă 
dinainte de război colaborarea la „Rampa“, atât cu 
cronică cinematografică, cât mai ales cu portretis- 
tică de actori. Ulterior, el va aborda grafica pentru 
copii în „Revista copiilor și tinerimii“, ca şi caricatura 
politică în „Universul“; acest din urmă gen va fi una 
dintre primele si constantele preocupări ale 
cineastului, dacă ar fi să ne gândim numai la ciclul 
de desene animate D-ale zilei (1923-1927). Anul 
1920, considerat borna zero a animației românești, 
va aduce debutul în film al lui Aurel Petrescu, eveni- 
ment direct legat de casa de producţie „Soarele“ 
(condusă de germanul Erich Pommer) şi de cine- 
matograful Militar din Bucureşti, unde în luna 
aprilie a acelui an se prezintă Păcală în lună. 

Tânărul care deprinsese tehnica desenului ani- 
mat în laboratoarele din București ale firmei Pathe, 
ca si în cel al Societăţii „Filmul de artă Leon 
Popescu“ va continua în anii următori pe un diapa- 
zon divers, ce merge de la desenul zoomorf (Motanul 
in lună, 1926), satiră (Bărbatul de la Adam pana 
azi, Femeia de la Eva până în zilele noastre, 
ambele din 1927), până la zecile de filme publicitare 

din anii '20-'30. Amintitul album, aflat în biblioteca 
Arhivei Naţionale de Filme, dovedește prolificitatea 
acestui artist, dar si eclectismul său (urmare vădită 
a influențelor lui Max Fleischer sau Pat Sullivan) 
care ar putea constitui o explicație a perpetuei can- 
tonări în zona artizanalului. 

Marin lorda s-a arătat a fi de o productivitate 
mult mai redusă, în primul rând datorită unor 
resurse materiale inferioare (era fiul unui factor pos- 
tal, în timp ce tatăl lui Aurel Petrescu deţinea un 
magazin de băcănie și coloniale în Piața Buzești). 
Pasiunea lui pentru cinematograf n-a fost deloc mai 
mică („ajunsesem să văd viata numai prin caleidos- 
copul plin de iureș al filmelor lui Chaplin și al 
desenelor animate“!, așa încât la mijlocul anilor '20 
cumpără de la Aurel Petrescu un vechi aparat de 
luat vederi marca Urban, cu care trece la realizarea 
filmului (ce intenționa să deschidă o serie) cu per- 
sonajul „Haplea“, pe care îl lansase în „Dimineaţa 
copiilor“. La acea oră, lorda era un grafician cunos- 
cut, căci după studii de Belle Arte (neterminate) a 
colaborat la „Adevărul literar“, „Rampa“, „Dimineaţa“, 
expunând în 1923 la Salonul umoristilor. 

De la desenele pentru copii la animaţie, calea-a 
fost directă: „Cum era și firesc, căutările spre filmul 
animat se afirmau încă prin execuţia scenelor din 
aceste glume și povești ilustrate. Studiul mișcărilor și 
al expresiei mă pasiona îndeobște în fixarea pe hârtie 
a etapelor unei atitudini, trecerea de la o stare la alta, 
(...), înfățișarea fizionomiilor la om sau la animale, 
toate, toate veneau să îmbogăţească numărul pre- 


1 Marin lorda - Câte ceva despre activitatea mea cine- 
matografică, pg. 8, 1966, dactilogramă existentă în colecţia bi- 
bliotecii A.N.F. 


16 
www.dacoromanica.ro 


ocupărilor izvorâte din dorința de a mă dedica 
desenului pentru film, filmului“2. Haplea, autointi- 
tulat „comedie grotescă in 2 parti, realizată din 
desene animate de desenatorul Iordache“ e o mostră 
grăitoare pentru eforturile, dar si pentru limitele pe 
care un om lucrând de unul singur le prezintă. 
Există un dinamism incontestabil al lui Haplea și al 
Frosei, al lăutarilor Mătrăgună si Boroboata, al 
catelului, rod al unei mai bune însușiri a tehnicii 
desenelor intermediare (ceea ce pare să justifice 
afirmaţia exprimată de Marianne in revista 
„Cinema“ nr. 75/1928, că avem de-a face cu „primul 
film românesc în desene animate“, cele de până 
atunci, desi „încercări foarte lăudabile“, erau mai 
mult „desene articulate“). Sunt prezente şi pre- 
ocupări privind limbajul cinematografic (utilizarea | 
irisurilor) dar, peste toate acestea, plutește atmos- 
fera benzii desenate, de care autorul pare să nu se 
poate desprinde prea uşor. Propria apariţie a cineas- 
tului în acest film (novator, iată, si în domeniul 
folosirii mixte a actorilor si a animației) anunţa deja 
intenţia sa de a trece la scurt-metrajul de ficţiune, al 
cărui titlu va fi anticipat de replica pe care desena- 
torul i-o dă, pe peliculă, lui Haplea: Așa e viața. 
Comicul mecanic experimentat, alături de Jean 
Georgescu, în acest film aruncă o punte spirituală 
spre desenul animat, la care Iorda va mai reveni în 
1936, când realizează o serie de desene pentru fil- 
mul sociologic Locuinta țărănească în România, 
al echipei profesorului Dimitrie Gusti. 
Extinzându-şi preocupările, Iorda abordează li- 
teratura pentru copii (Meșterul Strică, 1937), proza 


2 Ibidem, p. 11. 

satirică (Funeralii naționale, 1937) cochetează cu 
lung-metrajul cu actori (cele două experienţe ratate 
amintite mai înainte), pentru a se stabili în zona 
regiei de teatru (va si conduce teatrul „Muncă si 
lumină“, ca si pe cele din Iasi si Craiova). Pentru el, 
desenul animat va rămâne mereu o virtualitate, o 
marca a unei vocatii pe care, poate n-a ştiut s-o 
urmeze consecvent până la capăt. 

De la mijlocul anilor '30 (când Iorda si Petrescu 
își diminuează substanțial activitatea) şi până spre 
1950, peisajul desenului animat românesc devine 
tot mai sărac, în această perioadă apărând, practic, 
un singur film de sine stătător - Patania lui Ion, 
realizat de Jean Moraru (n. 1915) în 1946, 
producție satirică cu caracter electoral, situată gra- 
fic în linia lui lorda - si o încercare nefinalizată a lui 
Dem Demetrescu (România etnografică, începută 
în 1939 şi abandonată în 1943). La pragul dintre 
deceniile 4 si 5 se ridica, însă, pe firmamentul liber 
al animației românești, steaua norocoasă a lui 
Gopo. 

Posedând ştiinţa ieşirilor în arenă si a unei bine 
cântărite utilizări a arsenalului de argumentatii, 
personalitatea lui Ion Popescu Gopo (n. 1923-m. 
1989) lasă impresia unei apariţii prin generație 
spontanee, dar în spatele ei se află o filiatie şi o 
echipă. Tatăl său, artistul plastic Constantin 
Popescu (n. 1895-m. 1965), cel care i-a îndrumat 
începuturile, a realizat si el filme de animaţie, dintre 
care Caciulita cu ciuc roșu (1964) dovedeşte atât 
virtuți cromatice, cât şi de îmbinare a actorilor cu 
personajele animaliere desenate (Cocoşul va reveni 
ani la rând prin alte producții de gen). Apoi, a exis- 
tat un nucleu constant de colaboratori ai lui Gopo 

(printre care animatorii Liviu Ghigort, Roland 
Pupăză, Constantin Crâhmărel, pictorul de decoruri 
Nicolae Hizan, compozitorul Dumitru Capoianu, 
sunetistul Dan Ionescu, operatorul Rad Codrean), 
care au avut contribuţii decisive la reușita filmelor 
regizorului. 

Omuletul cu care numele lui Gopo a rămas 
sinonim trebuie văzut atât pe fundalul căutărilor în 
colectiv, cât şi pe traseul personal al încercărilor 
artistului, care aparent nu păreau să anunţe acest 
inedit personaj. ideea unui film cu un erou solitar 
Gopo o avusese, însă, încă din 1939 când realizase 
cei câțiva metri de film care-l aveau drept protago- 
nist pe Lobodă. După ucenicia la ONC, în anii '40, 
când realizează desene pentru filme documentare, 
Gopo pornește în căutarea Pungutei cu doi bani 
(de fapt, un proiect al lui Aurel Petrescu) si in 1949 
se exersează pe acest subiect, împreună cu Matty 
Aslan si Constantin Popescu. Odată cu anul 1950, 
cand se înființează o secție de animaţie în cadrul 
studioului „București“, Gopo pășşeşte hotărât pe 
cărările bătătorite de Disney, prin Albina și 
porumbelul şi Ratoiul neascultător (ambele 
1951), urmate de Doi iepurași (1952) şi de alte 
filme de aceeași factură în anii 1954-1955. Toate 
aceste filme păcătuiesc în primul rând prin miza lor 
mică si abia apoi prin epigonism (în fond, pe urmele 
maestrului american calcă apăsat şi Ferma ani- 
malelor a lui John Halas şi Joy Batchelor, dar cu o 
intruziune mai rafinată a tezei). Calofilia mişcărilor, 
decorurile supraincarcate, fauna abundentă si 
inabil antropomorfizată (iepuroaica fredonând muzi- 
că populară rămâne un reper sugestiv) îl vor face pe 

Gopo să schimbe atmosfera, pentru a-și preveni 
sufocarea. 

Erau anii când școala de la Zagreb își făcea 
simțite primele manifestări practice si teoretice, 
propunând un nou tip de personaj generic, iar 
ecourile stilului de animaţie al grupării lui Bosustow 
erau încă vii. Gopo va ști să fie atent la toate aces- 
tea, după cum frecventarea judicioasă a lui Disney 
îl va fi dus si în preajma acelor Silly Simphonies, 
care nu o dată aduceau în prim-plan o ingenuitate 
mergând până la limite. Omuletul este o sinteză a 
tuturor acumulărilor autorului, ceea ce e în spiritul 
dialecticii pe care o demonstrează Scurtă istorie. 
Celebra secvență a scării sugerând devenirea omu- 
lui prin schimbarea costumului ilustrează, în fond, 
o teză pragmatică: esența umană este imuabilă dar, 
ca să poată modifica mediul, omul trebuie mai întâi 
să se adapteze la el. Cosmogonia bufă elaborată de 
Gopo păstrează substanța gratiosului disneyan, 
coloana sonoră dozează pauzele ritmat, oarecum în 
spiritul esteticii bruitiste, iar filmul cu un mesaj 
generos şi sincer, jucând pe forţa laitmotivului flo- 
ral, va obține Marele premiu al Festivalului de la 
Cannes din 1957. Acest cap de serie va fi urmat de 
alte 3 filme de aceeaşi factură, toate alcătuind o 
tetralogie ce constituie axul de rezistență al creaţiei 
lui Gopo. Sapte arte (1958) dă omuletului dimensi- 
unea jocului secund al creativităţii, cu inspirate 
gaguri culte, dar şi cu reprezentarea criticilor drept 
dinozauri, hiperbolă poate adevărată pe moment, 
dar ascunzând, pe termen lung, semnul unei 
suficiente nebănuite atunci. Homo sapiens (1960) 
este, de fapt, istoria lui Homo faber (motiv care va fi 
reluat de autor în seria omonimă din anii '80, cu 

nuanţe de autocitare), iar Allo, hallo (1962) recurge 
la multiplicarea omuletilor din perspectiva unei 
istorii a mijloacelor de comunicație. Umorul rămâne 
viabil, dar formula începe să se uzeze si să-l apese 
pe autor, precum cablurile care infasoara Pământul 
în acest din urmă film. Gopo va renunta la filmele de 
animaţie cu mesaje ambitioase (care nici nu prea 
mai erau in ton cu epoca), dar va păstra cu sine, 
până la sfârşit, omuletul. Paradoxal însă, acest per- 
sonaj simplu, cu destule atribute caracterologice 
autohtone, va resimti tocmai lipsa acelui mesia- 
nism care, într-un fel implicit, părea să ne 
proiecteze si pe noi in universal. Omuletul va con- 
tinua să intre în contact cu probleme ardente, pre- 
cum criza energetică (Energica, 1980) poluarea 
(Intermezzo pentru o dragoste eternă, 1974), 
expansiunea roboticii (Trei mere, 1979 sau Ecce 
Homo, 1978, care face şi o istorie a umanităţii prin 
evoluția tehnică), dar suflul de simfonie modernă a 
primelor creaţii nu mai e regăsit, nici măcar în lung- 
metrajul Quo vadis, Homo sapiens? (1982), care 
reia secvenţe din toată creaţia lui Gopo centrată în 
jurul omuletului. O figură aparte face filmul Eu + 
Eu = Eu (1969), în care traseul explorator nu se 
extinde în lume, ci intră în labirinturile intelectului, 
demontând mecanismele gândirii. 

Dovadă a faptului că Gopo n-a fost cineastul 
unui singur ciclu de filme stau câteva realizări în 
diverse tehnici, care demonstrează pe de o parte 
complexitatea căutărilor sale, pe de alta nehotărârea 
in a exploata din plin virtuțile unei formule. 
Sărutări (1969) construieşte o fabulă pe motivul 
geometric al triunghiului, ca şi pe contrastul dintre 
fundal și personajul colectiv al furnicilor care se 
despart si se grupează. Efectul unghiurilor (1981) 

este un film didactic, pe tema înțelegerii adecvate a 
artei plastice. Ciclul experimental deschis de E pur 
si muove (1979) si continuat cu Și totuși se mișcă, 
Animamagic (ambele 1980), Cadru cu cadru 
(1981) încearcă animația cu nisip, tutun, lantisoare 
(o inedită „Cenușăreasă”), plastilină, într-o succe- 
siune de eseuri care se constituiau într-o replică la 
noutăţile aduse de anii '80. În fine, Tu? (1983) era o 
odă închinată femeii, muzica wagneriană susținând 
cu brio intenţia autorului. 

Ca si Vukotic si Mimica - congenerii săi din 
scoala de animație iugoslavă - Gopo s-a lăsat atras 
de mirajul filmului cu actori, căruia i-a dedicat un 
mare procent din forța lui creatoare. Amprenta 
mesajului său uman, jocul liber cu timpul, gagul 
spiritual sunt lesne recognoscibile, dar par a fi into- 
nate cu o octavă mai jos decât în filmele sale de 
animaţie cele mai reuşite. Intruziunea unor perso- 
naje de desen animat se păstrează în tonul liric al 
filmelor (cu precădere în Maria-Mirabela, 1981), 
dar aduc o notă de convenţional destul de vădită. 
Mai interesantă (deşi nu originală) este animarea 
actorilor în S-a furat o bombă (1961) prin pro- 
cedeul pixilatiei, dar metoda nu va mai fi reluată de 
Gopo, cu toate că jocul mecanic al ,robotului*- 
guvernantă din Comedie fantastică (1975) consti- 
tuie o trimitere subtilă la tehnica animației. 

Indiscutabil, Gopo rămâne personalitatea cea 
mai cunoscută a animației româneşti, atât in rân- 
durile publicului românesc, cât si peste hotare si ar 
fi greu să-i conteste cineva laurii aduşi pe fruntea 
lui de acest merit, mai ales că artistul ne avertiza 
prin Orgolii (1982) că jocul cu coroanele de pe cap 
este riscant. Chiar Gopo însuşi n-a ştiut să-l joace 
până la capăt si, vizând încununări ipotetice sau 

efemere, a scăpat din mână atuuri poate mai puține 
la număr, dar oricum mai sigure. 


* 


Pe serpentinele creaţiei sale, Gopo lăsase in urmă 
câteva din parghiile primei etape a carierei lui, când 
colaborarea cu o echipă bine sudată a fost fertilă 
pentru ambele parti: regizorului i-a deschis drumul 
afirmării internaţionale, iar colegilor săi din planul 
doi le-a oferit posibilitatea ieșirii ulterioare la rampă. 
Printre animatorii care au reuşit să facă saltul va- 
loric, si nu doar scriptic, în breasla regizorilor, 
Constantin Mustetea (n. 1927) ocupă un loc de 
frunte mai ales că, odată ajuns în invidiata postură, 
el a continuat să-și exercite si vechea ocupaţie, în 
propriile-i filme. Suflul novator adus de el în 
animația românească a anilor '60 reprezintă o încer- 
care aproape singulară de racordare la contextul 
avangardei europene a genului, în speță şcolile 
iugoslavă şi poloneză, desigur cu tributurile de 
rigoare plătite maeștrilor. 

Coordonata pe care Mustetea se mișcă lejer este 
cea a umorului incisiv, dar nu caustic, la baza 
căruia stă, nu o dată, abila îmbinare a tehnicii 
desenului animat cu cea a cartoanelor decupate, 
mergând până la colajul fotografic, ca in Zambetul 
(1965), Balena (1966), sau în scheciul Oul din fil- 
mul colectiv Pământul oamenilor (1967). Autorul 
pare să intre, astfel, în polemică cu dominanta rea- 
listă din animația românească si folosește fotografia 
ca pe o manusa aruncată unei serii de predecesori 
(nu întâmplător, primul său film s-a intitulat Cine a 
găsit manusa). 

Având abilitatea de a duce un mijloc de expresie 
până spre limitele sale, Mustetea face exerciţii de 
virtuozitate prin două dintre filmele sale. Pe fir (1967) 
este o poveste de dragoste narată printr-un simplu 
fir de lână, din animarea căruia iau naștere atât per- 
sonajele, cât si decorul. Ludicul căpăta aici dimen- 
siuni mai adânci, vizând un continuum spatiu-timp 
care ar fi existența umană. Prin Cuvinte (1968), film 
în care personajele și obiectele au drept contururi 
literele propriilor denumiri, Mustetea tinteste iarăşi 
un obiectiv ideatic, fiind anii când semiotica era în 
ascensiune şi glosarea pe marginea semnului avea 
numeroase ecouri în artă. Toate acestea erau 
dovezile capacităţii lui Mustetea de a construi un 
perimetru cultural propriu, cu legitati suple, deloc 
osificate. Deși spaţiul conturat părea inepuizabil, 
regizorul a preferat să pozeze în Sisif, traversând 
Atlanticul si intrând în supranumerica echipă a lui 
Hanna si Barbera la Aventuri in epoca de piatră. 
El lăsa în urma lui certe împliniri, dar și melancolia 
unor frumoase promisiuni... 


Pornit din preajma lui Gopo, Iulian Hermeneanu 
(n. 1923) a avut câteva sclipiri, datorate individua- 
lizării personajelor de-a lungul unor poveşti corect 
articulate, ca şi folosirii cu gust a culorilor calde. 
Filme precum Calutul de foc (1959), Două 
creioane (1965), Soarele și trandafirul (1965), 
Patru pitici (1967) rămân ca piese atent lucrate, cu 
o delicateţe inspirat susținută de coloana sonoră. 
Hermeneanu are meritul unei bune conduceri a 
colaboratorilor săi care au realizat desenele si 

animația acestor filme. Pe măsură ce regizorul i-a 
schimbat, standardul lui a scăzut iremediabil. 

Printre animatorii care au lucrat cu Hermeneanu 
merită remarcat Artin Badea (n. 1934) care, 
posedând si un simi aparte al liniei curbe, a creat în 
linie disneyană personajele Bălănel si Miaunel, via- 
bile in sine, dar de un umor diluat. Numerosii regi- 
zori (inclusiv, desigur, Artin Badea) care au preluat 
pe cei doi eroi n-au reuşit decât rareori să le dea un 
plus de sare si piper. În domeniul regiei nici alte 
subiecte nu i-au fost mai prielnice lui Artin Badea, 
doar filmul său de debut - Sticletele (1963, în cola- 
borare cu lulian Hermeneanu) - fructificând, melo- 
dramatic dar reușit din punct de vedere plastic, 
virtuțile de desenator ale autorului. 

încheind acest periplu printre colaboratorii lui 
Gopo care au trecut și la cârma propriilor filme (pen- 
tru exactitate ar trebui amintit și Pascal Rădulescu, 
cu banala lui Aventură la muzeu, din 1956), tre- 
buie pus accântul cuvenit pe figura lui Liviu 
Ghigort (n. 1925-m. 1979), animator cu o certă 
vocaţie a ritmului şi un stil inconfundabil (o mostră 
edificatoare sunt secventele de desen animat din fil- 
mul O poveste ca-n basme, al lui Gopo). Ca reușită 
personală a lui Ghigort, Paralele (1966) denotă o 
vie imaginaţie umoristică pe economica textură a 
unui portativ, după cum Pata (1966) transfigurează 
forme de animaţie mai convenționale către o apre- 
ciabilă subtilitate a desenului. Aceleași calități, va- 
lorificate altruist, vor duce la succesul colaborării 
lui cu plasticiana Geta Brătescu (n. 1926), în 
Plimbarea lui Esop (1967), unde impasibilitatea 
deplasării protagonistului atinge dimensiunile unei 
filosofii de viață. 

Global vorbind, sensul carierei artistice a lui Gopo a 
fost dinamismul, fie el greșit orientat uneori, element 
care, odată cu ascensiunea artistului, a influențat şi 
celelalte mari ramuri ale animației: filmul de 
păpuşi si filmul de cartoane decupate. Astfel, în 
vremea când Trnka deschidea noi spaţii utilizării 
papusilor, un tânăr cineast român - Bob Călinescu 
(n. 1926-m. 1990) - marcat fizic de accidentul sufe- 
rit în timp ce juca în Răsună valea, renunţa la 
actorie și rămânea în sfera cinematografului prin 
amintitul domeniu al animației, până atunci 
neabordat la noi. El realizase deja, in 1949, filmul de 
păpuși Scrisorica, cu o durată doar de 1 minut. 
Prima sa creaţie consistentă, Vulpea păcălită 
(1952) e un martor al pasilor dificili ai începutului: 
un ecleraj defectuos, o animaţie insuficientă impi- 
etează asupra acestei încercări în care invenţia 
umoristică găseşte, uneori, solutif inspirate (de 
exemplu animalele circulând cu banda rulantă). Se 
face simțit, totuși, darul construcției caracterologice 
a papusilor, care va fi o constantă a creației lui Bob 
Călinescu. Domnul Goe (1956) este prima dintre 
ilustrările sale valabile, dar din nou marcată de o 
lipsă de stăpânire a animației, personajele din pla- 
nul secund fiind aproape imobile. Nu întâmplător, 
Bob Călinescu va recurge la intruziunea actorului 
viu (Chit în pericol, 1956) ca un adjuvant al unei 
anumite sărăcii de viata. 

Treptat, autorul reuşeşte o decantare a 
formelor, vădită in personajele măturoiului 
(Ucenicul vrăjitor, 1957) sau ale celor doi 
îndrăgostiți (Rapsodie în lemn, 1960). Pe această 


26 


www.dacoromanica.ro 


cale el trece la animarea cartoanelor decupate și a 
obiectelor, registrul său diversificându-se net: de la 
sarcasmul multiplicării cleștilor din Glumă nouă 
cu fier vechi (1964) la Romeo și Julieta (1968) - 
dramă mizând pe stilizarea pietrelor, mergând până 
la abstractizare. Acest din urmă fenomen debor- 
dează în Calomnierea calomniei (1970) care, 
folosind nuanțele culorilor roșu si albastru (favorite 
permanente ale cineastului) trece la amestecul lor 
liber, amintind oarecum de Jackson Pollock, într-o 
complexă compoziţie vizual-auditivă, care fructifică 
valenţele ludice ale vocii lui Nicolae Secăreanu. 

Gustul experimentului l-a însoțit pe Bob 
Călinescu toată viata si chiar cântecul lui de lebădă, 
Fresca (1979), resuscită o mai veche preocupare a 
regizorului - animarea mastilor populare - singulară 
în peisajul românesc. Din această perspectivă toate 
imperfectiunile filmelor sale capătă atributele unor 
etape necesare succesorilor săi în domeniul 
animației cu păpusi - preferința inițială a lui Bob 
Călinescu, dar nu şi singura sa vocaţie. 


De pe o altă direcție formativă (arhitectura) a venit 
spre filmul de păpuşi Isabela Petrasincu (n. 1931), 
care şi-a pus în valoare meticulozitatea în filme 
oneste (în linia școlii ruse de păpuşi), lucrate in 
tonuri cromatice calde, ce tind să aibă priză în rân- 
durile micilor spectatori, cărora le sunt destinate cu 
precădere filmele ei. Regizoarea s-a remarcat 
printr-o folosire originală a unor materiale mai putin 
utilizate, precum lâna, care oferă posibilități aparte 
de animaţie si dau un plus de interes unor perso- 
naje altminteri destul de convenționale, cum e lupul, 

protagonist al câtorva dintre filmele ei, ca Lupul sca- 
mator (1981) sau Graba strică treaba (1984). 

O nouă generație de „păpuşari“-animatori părea 
să se întrupeze în Flori Liceica-Rădulescu (n. 1945), 
autoare cu mai vechi state în scenografia filmului de 
animație şi care în anii '80 se remarcă prin inves- 
tirea papusii cu o serie de atribute ale burlescului, 
care din când în când răzbat dincolo de articulațiile 
unor povești simple, în care eclerajul joacă un rol 
primordial. Regizoarea lăsa impresia că va ajunge la 
o formulă proprie, închegată (cum o demonstrează 
Întâmplări de Anul nou, 1982), dar la un moment 
dat a pus viata înaintea considerentelor artistice si 
„a ales libertatea“, cum glăsuia o binecunoscută for- 
mulă. 

Poate singurul realizator român care a cuprins în 
opera sa atât înclinația reală pentru filmul de 
păpuşi, cât si dragostea pentru acest gen, este 
George Sibianu (n. 1927), autor al Prostiei 
omenești (1968), piesă de referință pentru modali- 
tatea de îmbinare a tradiției papusii autohtone cu 
un limbaj suplu al animației. Ecranizarea basmului 
lui Creangă oferă prilejul unei inserări a elementu- 
lui folcloric desenat, unitatea de ansamblu a filmu- 
lui fiind certă. George Sibianu se dovedește adeptul 
unei anumite stilizări a formei, care va fi reluată în 
Câmpul (unde domină accentul delicat) și va rever- 
bera în filmele de desen animat ale regizorului. În 
acest din urmă gen, el realiza în 1966 Mimetism, cu 
colaborarea esențială a desenatorului Benedict 
Gănescu (n. 1929-m. 1996), care miza pe jocul 
formelor geometrice (cu precădere pătrate) pentru a 
compune o satiră la adresa uniformizării, tonalitatea 
de galben rece predominantă, ca și ritmul sacadat, 

dând adâncime plastică filmului. Benedict Gănescu va 
mai încerca o realizare similară în pelicula Bun sosit, 
aparținând fratelui său, Jon Gănescu, nereuşind însă 
decât un film compozit, în care colajul introduce o notă 
irepresibilă de artificial, iar laitmotivul mapamondu- 
lui devine monoton. 

Pe măsura trecerii anilor, Sibianu va opta tot mai 
mult pentru desenul animat, unde manifestă o 
rigoare (cam plată) a plasticii, care face casă bună 
cu seriale precum Clubul curioșilor si Vreau să 
știu (din care realizează, printre alţii, câteva 
episoade) sau Misterul lui Niu (după o concepţie 
proprie). Regizorul ajungea astfel, în a doua parte a 
anilor '80, pe aceleaşi coordonate cu un alt vechi 
combatant pe tărâmul animației, Olimp 
Vărășteanu (n. 1929). 


Dincolo de prioritatea abordării cartoanelor decu- 
pate în animația românească, Olimp Vărăşteanu are 
meritul de a-i fi rămas fidel mult timp, consecvență 
care, chiar dacă nu l-a dus la un salt calitativ spec- 
taculos, l-a menținut într-o zonă a onestitatii profe- 
sionale demne de salutat. După ce se încearcă fugar 
în desenul zgâriat pe peliculă și în filmul de păpuşi, 
Varasteanu debutează în 1955 prin trei filme de car- 
toane decupate, în care valorifică aptitudinile sale 
pentru conturarea expresivă a unor personaje ani- 
maliere, element care reuşeşte uneori să pună în 
umbră animarea nesatisfăcătoare a lor. Vulpoiul 
campion si Pataniile vulpoiului sunt fabule agre- 
abile in simplitatea lor dar care suferă, ca si 
Zdreanta, de o cromatică monotonă (bazată pe 
tonuri de cenusiu şi roşu) si o scenografie pictată 

convenţional. Stop-cadrele din acest ultim film, ca și 
voleurile din La vânătoare, demonstrează dorinţa 
regizorului de a ieşi din previzibilul autoimpus. 

Cu timpul, umorul lui Vărăşteanu se rafinează 
odată cu diversificarea registrului său stilistic. 
Cotidiene (1964) practică cu subtilitate metafora 
verbală, pe fundalul tribulatiilor unui cuplu, iar 
Variatiuni (1969) valorifică geometric cadrul cine- 
matografic, folosind cu inspirație culoarea galbenă. 
Tot în jurul raportului dintre două personaje va 
construi Vărășteanu serialul Pic și Poc, negăsind 
însă decât rareori materia comică necesară umplerii 
a episoade in sir. Incercarea de parodiere a 
poveștilor lui Creangă eșuează în facilitate, autorul 
rămânând doar cu satisfacția elaborării unor eroi cu 
o anume priză la public. 

In timp, Olimp Vărăşteanu s-a arătat preocupat 
atât de colaborarea cu mai tineri colegi, un exemplu 
fiind desenele la filmele Genovevei Georgescu (n. 
1937) Cine a furat apa? si Zmeul, cât si de abor- 
darea tehnicii desenului animat în care, însă, se 
depersonalizează. Vocatia sa a rămas cea a car- 
toanelor decupate si un film precum Să nu uităm 
(1981), în care aduce în prim-plan rolul memoriei, 
demonstrează că, în condiţiile unei ordonări supe- 
rioare a ideilor sale, Varasteanu ar fi putut să fie 
mult mai mult decât un deschizător de drum. Si tot 
aceeași peliculă ne amintea, la două decenii după 
Made in Africa, că tezismul a fost una dintre hibele 
artistice care au constituit un lest nu doar pentru 
acest notabil creator. 


La începuturile lui, Laurenţiu Sârbu (n. 1936) se 
anunţa, prin Poveste cu cartonașe (1965) si 

Ciufulici (1966), drept un continuator mai estetizant 
al predecesorului său în tehnica cartoanelor decu- 
paie și un film ca Șotronul (1975) arată că atu-ul lui 
Sârbu a constat într-o bună stăpânire a animației, 
mișcările personajelor sale fiind, în sine, un spectacol 
grăitor. El se asociază cu folosirea culorilor pure, 
menite să trimită spre universul candorii infantile 
(Jocuri și jocuri, 1980) sau spre nostalgia basmului 
modern (Balaurul care nu era ca toți ceilalți, 1981). 
Mai târziu el va încerca să transplanteze aceste virtuţi 
cromatice în serialul Trei prieteni dar, minate de 
inconsistenta, personajele-fluturasi nu vor reuşi mai 
mult decât agreabile balete printre flori. Era proba 
unei epuizări a mijloacelor, care nu putea face uitate 
desene animate precum Puiul (1972) sau Fereastra 
(1977), în care stilizarea desenului, vădită prin 
supletea liniilor, conferea un caracter poematic aces- 
tor miniaturi eterate. 


* 


Înființarea studioului Animafilm în 1964 i-a deter- 
minat pe realizatori la o concentrare mai bună a 
atenţiei asupra specificului fiecărui gen și, mai ales, 
a constituit cadrul în care au apărut figuri tinere 
care, fără să preia o ștafetă simbolică si fără s-o pre- 
dea la rândul lor, au ameliorat standardele artistice 
ale unora dintre inaintasi. În plus, acest studio a 
oferit şansa modelării reale a profesiunilor specifice 
filmului de animaţie și, în acest sens, merită 
amintite câteva nume care au căpătat identitate 
artistică prin compartimentul în care s-au afirmat: 
- animatori: Eduard Sasu, Valentin Baciu, Constantin 
Merlan, Felicia Puran-Carabella, Sanda 
Coada, Bujor Stefanescu, Valentin 

Elizeu, Mihai Surubaru, Mihail Marian, 
Valentin Cain, Carina Tincu, Virgil 
Toader, Adrian Hoble. 

- desenatori: Tudor Mihalache, Pieretta Berceanu, 
Laura Jianu, Andra Bădulescu, Mihai 
Gheorghe, Ana Andreescu, Maria Petre, 
Cecilia Cristian. 

- operatori: Rad Codrean, Constantin Iscrulescu, 
Tincu Puran, Anca Barbu, Olga 
Paraianu-Nitu, Sandu Stefan. 

- montaj: Manuela Hodor, Sonia Georgescu, 
Elizabeta Vasilescu. 

- sunet: Tiberiu Borcoman, Călin loachimescu. 

A apărut, astfel, posibilitatea constituirii unor 
echipe mai diverse, iar rezultatele s-au făcut simțite 
poate nu atât la nivelul plasticii, cât al schimbării 
atmosferei din filme, tatonându-se terenuri spiri- 
tuale rar abordate până atunci. 

Oniricul, iată, - specie cu atât mai pretențioasă 
cu cât pare a sta în mod natural la îndemâna filmu- 
lui de animație - își găsește o expresie ingenuă în 
realizările Lianei Petrutiu (n. 1940). Prin intermediul 
“lui, artista construiește spaţiul unei copilării ideale, 
cu o galerie de personaje purtând o marcă stilistică 
unitară, atribut rimând în spirit cu universul acelui 
reper cultural care este „Antologia inocenţei“, ingri- 
jită de Iordan Chimet3. Nu întâmplător lumea circu- 
lui, unde condiția ludicului poate fi dezvoltată la 
nesfârșit, stă la baza unor filme precum Hai la circ! 
(1967) sau A fost odată un clovn (1984), ce-și pro- 
pun să impună candoarea drept mod de a fi într-un 
univers caleidoscopic. 


3 Ed. Ion Creangă, 1972. 

|. UMOR SPORTIV 
(lon Popescu Gopo) 


2. MOTANUL ZBURĂ- 
TOR (Florin Anghelescu) 


3. MOTANUL ŞI 
BICICLETA 
(Zaharia Buzea) 


6. SPERIETOAREA 
(Artin Badea) 


2 
7. CAVALERISME 
Nell Cobar) 


4. PENELOPA ŞI CELE NOUĂ 
MUZE (Luminiţa Cazacu) 


5. Imagine din genericul animat la filmul 
PLIMBARE ÎN LUNA (Liana Maria Petrutiu) 

8. Tipaje pentru filmul PIERDE-VARĂ (Zeno Bogdănescu) 

9. BALADA LUI TUDOR (lon Truică) 


10. GALILEO GALILEI (Mihai Bădică) 

11. DETECTIVUL 
KYX (Mihai Surubaru) 


PMT 
Piti 


maremas cs A 


12. ÎNTÂMPLĂRI LA MIEZUL NOPŢII (Isabela Petraşincu) 

13. CASA 
(Zeno Bogdănescu) 


14. UIMITOARELE AVEN- 
TURI ALE MUŞCHETA- 
RILOR (Victor Antonescu) 


15. FEREASTRA 
(Laurenţiu Sârbu) 

16. BINE FACI, BINE GĂSEŞTI (lon Manea) 


17. DISPARIŢIA MARINARULUI VESEL (Lucian Profirescu) 


18. PRC vERBE (Liana Maria Petruţiu) 


19. IMPARATUL ROŞ (Laurenţiu Sârbu) 

20. EVOLUȚIE (Luminiţa Cazacu) 


21. TENIS (Adela Crăciunoiu) 

22. Afiş pentru filmul AMINTIRI DIN 
ANDERSEN (Liana Maria Petrutiu) 


KARL SIA 


MORY FERM 


23. CĂLĂTORIILE LUI 
PIN-PIN (Luminița 
Cazacu) 


24.0 ZI (Radu Igazsag) 

25. ALO, AICI MIHAELA (Nell Cobar) 


26. GHIDUL (Artin Badea) 


Vineri, 26 iunie 1970 


n a a SES 


ECOURI e ECHOS e ECOURI 


Pentru a treia oară, România pregăteşte Festivalul 
internaţional al Filmului de Animaţie „Mamaia ‘70° — 
care va avea loc in iunie, 23—28 — patronat de Aso- 
ziația Internaţională a Filmului de Animaţie. 

Mamaia promite să tie cea mai interersanta manifes- 
tare de acest gen, mai ales daca ne gindim la fapiul ca 
Festivalul de la Annecy, care, de obicei, se fine alternativ 
cu cel de la Mamaia, nu a mai avut loc, din cauza diti- 
cultajiulor financiare. 

Festivalul din acest an are ca tema „Imaginaţia omului 
in serviciul umanităţii”, injelegind să incurajeze tilmele 
de desen animat cu o problematică serioasă, filmele cu 
mesaj, fiind prelerale celor cu un caracter: de simplu 
divertisment. 

In perioada ultimilor ani, Studioul de desene animate 
din Bucuresti, „Animatilm”, s-a extins prin coproduciiile 
cu Franța, Italia, R. F. a Germaniei. Amintim pe ciţiva 
dintre cei mai cunoscuţi animatori români: lon Popescu- 
Gopo (Sărutări), Gelu Muresan (Gardul), Letitia Popa (De- 
sen pentru o pasăre), Sabin Bălașa (Fascinaţie) si Benedict 
Ganescu (Vizitatorii din Andromeda). 


DORMIM 


> 


<_ fe = 
voR Fim... 


27. În dreapta colajului, sus: fotograme dintr-un film de Aurel Petrescu 

28. a. Marin lorda desenând 
personajul Haplea 


f | j 
b. Imagini din filmul HAPLEA A) 

29. PICATURA (Sabin Bălaşa) 
30. BALENA (Constantin Mustetea) 
31. ZGRIBULICI (Ştefan Munteanu) 
32. PARALELE (Liviu Ghigort) 
33. MIMETISM (George Sibianu, Benedict Gănescu) 
34. GURA LUMII (Horia Ştefănescu) 

35. RAPSODIE ÎN LEMN 
(Bob Călinescu) 


36. PROSTIE OMENEASCĂ 
(George Sibianu) 


37. PATRU PITICI 
(lulian Hermeneanu) 


38. CEARTA 
(Olimp Vărăşteanu) 

Paleta coloristică diversă, dar precis utilizată, va 
rămâne o constantă a creaţiei Lianei Petrutiu, pe 
parcursul ei artistic de la tehnica obiectelor animate 
şi a cartoanelor decupate la cea a desenului animat. 
Decorurile bazate pe perspectiva cromatică a 
tonurilor de albastru si verde din primele ei filme vor 
face loc celor policrome din creațiile mai recente, așa 
după cum albul său - despre care s-a scris destul - 
încarcă genuinul cu valenţele speranţei în bine 
(Otilia si Ionut din seria Planetele Otiliei), ale 
tristetii (A fost odată un clovn) sau chiar ale 
cochetului (ornamentele arhitectonice realizate din 
dantelă, în Băiatul și porumbelul, 1968). 

Există, în filmele Lianei Petrutiu, o anumită 
ştiinţă a animării personajelor prin mişcări eliptice, 
uneori chiar dezarticulate, lucru probat de 
ecranizările după Creangă: Fata babei și fata 
moșului (1969) și Punguta cu doi bani (1975). 
Explicația trebuie căutată și în tehnica conturării 
siluetelor, cu atât mai pregnantă în filme bazate pre- 
ponderent pe grafică, precum Cartea cu guturai 
(1985) sau Minunea (1976, în colaborare cu Titus 
Mesaros). Linia sigură, chiar dură uneori, creează 
un complement al cromaticii învăluitoare, iar ideea 
unui film ca Inima cea mică mizează tocmai pe 
acest aspect. 

Cum în artă ecuațiile matematicii nu se prea ve- 
rifică, însumarea candorii, delicatetii și calineriei 
din filmele Lianei Petrutiu dau, la o privire globală, 
un rezultat diferit: este cel al intransigentei fata de 
meschin sau compromis, care trebuie raportata si la 
sursele de inspiratie reprezentate de arta populara 
sau de cea naivă. Vocea din off care însoţeşte multe 
dintre filmele artistei constituie chintesenta unui 

moralism elevat. Limita lui este atinsă atunci când 
el își propune să schimbe lumea, căci una dintre 
condiţiile necesare operei de artă este, totuși, scep- 
ticismul. 


„Am căutat un material care să-și piardă masa, pen- 
tru a deveni convenție“, mărturisea Mihai Bădică (n. 
1941) si, de aceea, în plastilina care i-a asigurat 
originalitatea în animația românească trebuie văzut 
mijlocul de punere în operă a unei proprii viziuni 
ontologice, rara avis în rândurile creatorilor autoh- 
toni. Filmele sale cele mai inspirate sunt istoriile 
unor încercări cognitive sau formative, în care 
raportul unu-multiplu se concretizează în conta- 
minarea mulţimii de la impulsul dat de iniţiator. 
Strigătul „Eppur si muove“ al lui Galilei, din filmul 
ce-i poartă numele (1984) e preluat de corul 
indiferentilor; ,icarismul“ devine lege pentru cei 
obisnuiti doar să zeflemisească; oamenii din jurul 
constructorului Genezei se transforma, ca si el, in 
flori. 

Creaţia lui Bădică pune o mare miză pe duali- 
tatea teluric-luminos, în care cei doi termeni isi 
schimba reciproc valentele uzuale, primul aspirand, 
cum s-a spus, spre evanescent, iar cel de-al doilea 
spre încărcarea de greutate, de materie. Eclerajul 
atent cântărit face din Galilei un damnat, așa după 
cum spotul de lumină roz dă protagonistului 
Genezei indreptatirea de a vedea în floarea de lângă 
zid un sens al existenței sale. Iar apa „de pământ“, 
de care artistul din Alter-ego se folosește pentru a 
modela o operă după chipul si asemănarea sa nu 

este, dincolo de mitul narcisiac, o ilustrare a fragilei 
condiţii a realului supus ochiului creatorului? 

Încercând să-şi diversifice stilul, Bădică a asoci- 
at plastilinei, temporar, un alt material expresiv prin 
sine: sârma. Metafora (1980) pune acest material 
în dialog cu plastilina, care nu-şi mai pierde greu- 
tatea, ci devine agresivă și încorporatoare. Construit 
pe motivul „Ciuleandrei“, filmul Joc de doi (1982) 
lasă elementele în matca lor, atâta timp cât cuplul 
personajelor de sârmă își ia zborul în galaxie, pe 
când oamenii de plastilină rămân fără apărare, în 
bătaia vântului. 

Poate tot nemulțumirea de sine a artistului să-l fi 
condus pe Bădică spre filmul de păpuși, la care tre- 
cerea s-a făcut prin Șerbetul, unde plastilina se 
fluidifică, dar la modul benign, într-o poveste simplă 
despre un copil neastâmpărat, asa cum va fi şi 
băiatul roscat din Norii. Cele două producții au 
aspect de serie şi spiritul autorului lui Icar trebuie 
căutat îndelung în filmele sale de păpuși pentru a fi 
găsit doar in Construieste-ti o casă (1983), în care 
recursul la motivele solare şi la schimbările savante 
de ecleraj (ros-albastru, galben-verzui) reprezintă 
constante cunoscute. Mai inspirat este ciclul Sticle, 
în care animarea acestor obiecte relevă ascuţite 
înclinații satirice ale lui Bădică, reper notabil pe 
traseul creaţiei sale începută fulminant în anii '70, 
dar rătăcindu-se treptat în meandrele animației 
românești şi, apoi, ale celei occidentale. 


O încărcătură filosofică de o forță comparabilă cu 
cea a lui Bădică este așezată în opera lui Ion Truică 
(n. 1935), inconfundabil stilist al desenului animat. 

Dialectica proprie acestui autor rezidă în raportul 
dintre austeritatea personajelor sale si ritmul cro- 
maticii care se adecvează unei anumite grandiloc- 
vente a subiectelor. Pictural de-a lungul întregii sale 
creații, Truică a reuşit, în momentele lui de har, să 
conjuge acest atribut cu o tensionare superioară a 
materialului cinematografic. Pe un perete (1969) 
era doar un preambul al cristalizării manierei sale, 
dar câteva dintre coordonatele timid conturate acolo 
vor reveni ulterior: decorul subordonat, fără 
excepţie, personajelor va căpăta un rol tot mai 
secundar; eroii sunt filigrane în mișcare; perpetua 
încercare a evadării din contingent, care se poate 
concretiza fie prin artă (Marea zidire, 1974), fie 
prin recursul la animalier (cuplul din Pe un perete 
dobândește aripi de fluturi, iar fetiţei Carnavalului, 
acoperită de zăpadă, i se substituie o pasăre nea- 
gra). 

De prea multe ori pronunţat in legătură cu 
Truică, cuvântul hieratism ar putea lăsa locul unei 
mai ponderate etichete - sobrietatea - căci, în fond, 
autorul se adresează unor mituri laice, în speță 
mituri ale artei. Este o a treia dimensiune pe care 
însuși stilul lui Truică o deschide, siluetele sale epu- 
rate favorizând compozițiile in adâncime 
(Carnavalul, 1972) sau pe linii de fugă accentuate 
(Hidalgo, 1975). Personajele lui trăiesc o existență 
stoică şi sunt desemnate prin culori reci, în opoziție 
cu lumea ignarului, tutelată de roșul ce caracte- 
rizează pe burghezii din Carnavalul, pe domnitorul 
despotic din Marea zidire sau soarele morbid al 
Hiroshimei (1983). 

Recursul la istorie apare tot ca o propensiune a 
autorului spre mitizare, aplicată de astă dată unor 

evenimente precise. Furtuna (1977), Rovine (1983), 
Balada lui Tudor (1984) îi oferă posibilitatea 
experimentării unor diverse ritmuri ale frazei cine- 
matografice aplicate însă unor viziuni oarecum 
convenționale, în care faptul real nu capătă prin 
sine valențe singulare, ci prin situatii artistice 
interesante (umbrele prelungi din Furtuna, coloana 
sonoră tensionată din Rovine). lon Truică le 
exploatează cu aceeaşi ştiinţă de artizan cu care va- 
lorifică o galerie de eroi pe care o încunună 
adâncimea umană si nu laurii exhaustivitatii, atât 
de vanati de unii. 


Un caz aparte de adaptare reuşită, poate chiar prea 
reușită, la cele mai diverse maniere de construire a 
personajului de desen animat îl reprezintă Horia 
Ștefănescu (n. 1940). Autorul declara, la începu- 
turile sale, că nu vrea să se înroleze în tabăra icono- 
clastă a antidisneyenilor, dar Gura lumii (1965) 
combina portretistica lui Bozzetto cu metode de 
animaţie ale şcolii iugoslave, rezultatul fiind o satiră 
la adresa superficialitatii vieţii cotidiene, pedalând 
pe agresivitatea culorii galbene, ca si pe proporțiile 
deformate ale personajelor. În schimb, fabulele rea- 
lizate în coproducție cu firma franceză „Edic“ (Leul 
și șoarecele; Pisica, iepurele și nevăstuica, etc.) 
resuscită zoomorfismul disneyan, cu câștiguri 
destul de discutabile în planul fluentei povestirii. De 
altfel, regizorul va avea nevoie să inventeze perso- 
najul Bimbo pentru a lega căteva dintre fabulele 
semnate de el şi de alţi colegi, în cadrul lung-metra- 
jului Poveștile piticului Bimbo (1970). 

Întreaga carieră a lui Horia Ştefănescu se va des- 
fasura pe cele două coordonate amintite, liantul de 
spirit fiind o știință a gagului care răzbate dincolo de 
unele deficiențe de gust sau carente artistice, 
Talentul de caricaturist l-a dus pe autor la 
realizarea seriei de Tepi, cu umor de scurtă 
respiraţie, dar percutant, după cum aceeaşi 
înclinaţie l-a făcut să creeze Arca lui Noe (1976), 
film cu săgeți parodice la adresa preeminentei ani- 
maliere pe teritoriul desenului animat. Fluctuant, el 
va face o incursiune în tabăra incriminată, regizând 
câteva episoade cu Bălănel şi Miaunel. Inspirația 
artistului scade vertiginos (o probă fiind și 
rezolvarea facilă a coloanei sonore, care altădată 
apela la compoziţii ale lui Richard Oschanitzky sau 
ale grupului Phoenix) şi, la începutul anilor '80, el 
părăsește spatiul desenului animat românesc 
apropiindu-se, măcar geografic, de maeștrii 
europeni ai genului. 


Dacă verva satirică a lui Horia Ştefănescu a însem- 
nat o contribuție spontană la îmbogățirea gamei 
desenului animat românesc, un impuls apreciabil 
l-au dat acestei arte caricaturiștii profesioniști 
Matty Aslan (n. 1924-m. 1995) si Nell Cobar (n. 
1915-m. 1993). Ambii aveau, până la ora con- 
sacrării, o activitate veche în lumea filmului, cel din- 
tâi ca partener al lui Gopo în primele sale încercări 
din cadrul secţiei de animaţie a studioului 
Bucuresti, al doilea alături de Traian Popescu- 
Tracipone la realizarea filmului de ficțiune 
Năzbăâtiile lui Haplea. 

Matty Aslan își valorifică specialitatea în pilulele 

sale din seria Formica, unde umorul de tip fabulis- 
tic rezidă în contrastul dintre personajul complicat 
în sine si decorul liniar, asa după cum în D-ale 
organigramei (tributar Mimetismului lui Sibianu 
si Benedict Gănescu) valorifica relația dintre trans- 
formările culorilor complementare si voita monoto- 
nie a bilelor necruțătoare. 

Nell Cobar va excela în filme satirice, având drept 
protagoniști oameni umili, gen Mitică (1963, în 
colaborare cu Iulian Hermeneanu), cărora grafica sa 
când simplă, când contorsionată le-a dat o expresi- 
vitate sui-generis. În plus, artistul este autorul per- 
sonajului Mihaela, care a populat serile a generații 
la rând de copii telespectatori, cu un umor 
nepretentios, dar de bună calitate. Există, de altfel, 
„o constantă tandrete ce străbate filmele lui Nell 
Cobar, cu precădere când abordează personaje femi- 
nine, ca în Teoria chibriturilor (1982), fără a cădea 
însă în dulcegărie. 


Aceluiasi registru de sensibilitate feminină, privit 
însă din interior si cu alte mijloace, i se adresează 
regizoarele Luminița Cazacu (n. 1940) si Tatiana 
Apahidean (n. 1939). Prima dintre ele debutează cu 
Bună dimineata, poveste (1970), unde manifestă o 
adecvare a simțului cromatic la specificul basmului, 
pricepere pe care o va menţine si în filmele ei urmă- 
toare. Episoadele din serialul Condiţia Penelopei 
se bizuie pe umorul cult al scenariului Sandei Faur 
şi pe un personaj colectiv bine construit, mereu pus 
în raport cu anacronismele voite ale obiectelor. 
Baladă pentru mărgica albastră (1983) va 
recurge pentru prima dată la noi la elemente de 

animaţie pe calculator, cu un rezultat care, totuşi, 
frizează pateticul. Treptat, regizoarea se va specia- 
liza în seriale, conducând de mână, cu consecvență, 
personaje nespectaculoase în sine, precum Pin-Pin 
si Caroline. 

Mai liniară s-a dovedit a fi Tatiana Apahidean, 
care și-a valorificat formaţia ei scenografică în filme 
de un lirism ponderat (standardul fiind fixat de 
Calutul cu coama albastră, 1969, film de car- 
toane decupate) si păstrat de-a lungul întregii 
cariere, prin preferința către o grafică suplă, ce a 
mers uneori până la inconsistență. Pe ansamblu, 
regizoarea rămâne o reorchestratoare onestă a unor 
teme demult epuizate, un ultim exemplu fiind 
Ochelarii de soare (1991). 


Lipsa originalității n-a exclus aprecierile de moment 
pentru unul dintre filmele de început ale lui Ștefan 
Munteanu (n. 1926-m. 1990): Zgribulici (1961), 
care apela oportun la desenele lui Constantin 
Mustetea si la decorurile sobre ale Isabelei 
Petrasincu. Stilistica animatiei trimitea spre filmele 
poloneze, influență care va deveni tot mai certă pe 
măsura trecerii timpului, inclusiv în Băiatul și căr- 
bunele (1967). Potenţialul imaginativ-adaptator al 
realizatorului s-a epuizat rapid. 

Apelând la împrumuturi nedisimulate, Florin 
Anghelescu (n. 1931) a devenit un autor prolific; 
înscris printre veteranii animației românești, el 
debutează sub tutela lui Bob Călinescu (Visul lui 
Boroboata, 1961, film de păpuși), pentru a încerca 

apoi să transpună lecţia western a lui Bozzetto în 
domeniul cartoanelor decupate (Far West, City), 
lucru care însă i-a reusit mai onorabil lui Adrian 
Nicolau (n. 1926-m. 1994) în Duminica șerifului 
(1971). Între timp, Anghelescu construise perso- 
najul Patratel, de un caracter ușor recalcitrant, figu- 
ră care va circula prin desenul nostru animat până 
în zilele prezentului, mult mai mult decât ar fi crezut 
autorul și ar fi justificat eroul. 


* 


O sansa unică de contact între animația românească si 
cea mondială au reprezentat-o cele trei ediţii ale 
Festivalului internaţional de la Mamaia (1966, 1968, 
1970) şi o perpetuare a sa ar fi însemnat constituirea 
unui ax vital al acestui gen în România, lucru care, din 
considerente de strategii extraartistice, nu s-a întâm- 
plat. A rămas, însă, realitatea prezenţei pe solul nostru 
a unor mari creatori din lumea întreagă, care au reuşit 
să contamineze cu microbul animației mai ales pe 
câțiva „intruși“ in acest teren (dovadă „Pelicanii de 
argint“ obținuți de Sabin Bălașa - cu Picătura, in 1966 
şi cu Valul, în 1968 - si de Adrian Petringenaru cu În 
pădurea lui Ion, 1970, surclasând numeric „Pelicanul 
de aur“ câștigat în 1968 de filmul Prostia omenească 
al lui George Sibianu). 


Tehnică predispusă prin sine unor extensii spiri- 
tuale, animația picturală a fost utilizată de Sabin 
Bălașa (n. 1932) pentru a da o nouă dimensiune 
motivelor din creația sa de șevalet. Cadrul fix, ca și 
urmărirea preponderentă a animației planului întâi, 


4i 
www.dacoromanica.ro 


sunt semne ale faptului că Bălașa a explorat lumea 
filmului fără a-şi adapta esențial mijloacele plastice. 
Dincolo de această observaţie, realizările sale, nu 
putine la număr, au meritul unei consecvente de 
gând, care porneşte de la o unitate de atmosferă. 
Temele cosmogoniei, ale războiului, ale apocalipsei 
se ridică pe fundamentul unei științe a îmbinării 
tonurilor reci de albastru si alb, contrapunctate de 
utilizarea petelor de culoare roşie. Totul converge 
înspre alegoric, cu riscul, uneori nesurmontat cu 
bine, al grandilocventei. 

Bălașa are un spaţiu natural predilect, utilizat 
până la repetitivitate: marea. Ea constituie un loc al 
tuturor posibilităţilor devenirii umane, fie că, 
mărginită de un nisip negru, sumbru, dă naştere 
unor forme tentaculare care se rafinează în figura 
umană (Picătura, 1966), fie că e un simbol al 
constantei in fata trecerii timpului (Valul, 1968). Tot 
de preferința pentru spațiul marin se poate lega, 
subiacent, ideea amestecului regnurilor, specifică 
artistului; desprinderea omului de mineral (Odă, 
1975; Orașul, 1967) este faza incipientă a drumului 
său spre stele, într-un zbor perpetuu, când angelic 
(Valul), când tragic (Exodul spre lumină, 1979). 
Caleidoscopul reperelor culturale enumerate în 
acest din urmă film este un omagiu adus filiatiei 
spirituale pe care artistul vrea să se înscrie dar, în 
același timp, e şi un „adio“ pe care-l spune cine- 
matografului. Itinerarul lui Balasa în lumea de celu- 
loid a părut a fi o continuă testare a valentelor 
cunoscute ale fantasticului său pictural, supuse 
probei dinamicii. Dat fiind că, după un început per- 
cutant, formula nu s-a diversificat, experimentul a 
rămas unul de seră, marcat finalmente de acea 

suficienta care va diminua si interesul general pen- 
tru pictura de şevalet a artistului. 

După retragerea din teren a lui Bălașa, stafeta 
animației picturale părea să fie preluată de Benone 
Suvaila (n. 1940). În 1967, el realizase pictura filmu- 
lui Poveste pe geamul înghețat, regizat de Angela 
Buzilă (n. 1932), unde prelucra cu delicateţe motive 
antice, într-o demonstraţie de virtuozitate, pentru ca 
în 1968 să colaboreze la Paiata (regia: Virgil 
Mocanu). În filmul său Carul de flori (1979), Suvaila 
relua temele grandioase ale umanității proiectată pe 
fundal cosmic, dragi lui Bălașa. Registrul era tot al 
cromaticii de albastru si roşu, în tonalități mai calde, 
iar petele de culoare erau discontinue si discrete, 
mergând spre stilizarea motivelor populare oltenești 
(un adjuvant folosit cu insistenţă fiind muzica lui 
Tudor Gheorghe). Autorul n-a mai reeditat aceste 
experienţe rămânând, din punct de vedere ideatic 
(aspect care, în acest caz, primează în faţa tehnicii), în 
siajul lui Sabin Bălașa. Filmul de animaţie a fost pen- 
tru Suvaila, în cele din urmă, un „violon d'Ingres“, ca 
şi pentru Traian Brădean, care folosea pentru arta sa 
suportul placajului, într-un film realizat exclusiv din 
anseneuri (Târgul de fete, 1969, regia: Angela 
Buzilă). 


Venit din spațiul criticii de artă si îndreptându-se 
spre cel al filmului de ficțiune, Adrian Petringenaru 
(n. 1933-m. 1989) a marcat animația românească 
printr-o serie de realizări notabile prin gândirea lor 
regizorală, experimentând diverse tehnici, cu accent 
pe decupajul filmic. Brezaia (1968) recurge la ani- 
marea mastilor construite de Bob Călinescu, ilu- 
minarea ros-albastra creând senzaţia fantasticului. 

În pădurea lui Ion (1970) apelează tot la spaţiul 
folcloric, dar utilizând pictura pe sticlă a Carolinei 
Iacob si animația lui Zaharia Buzea (n. 1941-m. 
1986), artist cu un subtil simț al mişcării comic- 
învăluitoare, cum o va demonstra si filmul său 
Pegas (1985). In schimb, Cale lungă (1976) trimite, 
prin grafica în alb-negru a lui Florin Pucă, spre 
zonele agitate ale suprarealismului, făcând figură 
aparte în creaţia lui Petringenaru. Eclectic pe 
ansamblu, cineastul rămâne un maestru al 
semnificatiilor, atingând chiar suprasaturatia prin 
Expertiza de artă (1980). 

La fel de hibrid şi cochetând în aceeași măsură 
cu critica de artă este Virgil Mocanu (n. 1931). 
Stilurile diverșilor săi colaboratori se amestecă cu 
cel propriu, oferind unele creații reuşite, bazate fie 
pe suport folcloric (Basm, 1966, pictura de Firu 
Dumitrescu sau Legenda, 1967, plastica de Ion 
Truică), fie satirizând scientismul (Sfera, 1972, 
desene: Virgil Mocanu), sau tribulatiile cotidiene 
(serialul Familia). Treptat, regizorul se va stabili la 
o formulă mai convențională de personaje, înscriin- 
du-se în ritmul unor seriale precum Vreau să știu 
sau Omul, învingătorul. 

Fără a avea formația plastică a lui Petringenaru, 
ci doar priceperea lui Mocanu de a-şi alcătui o 
echipă, o seamă de regizori apartinand altor domenii 
ale cinematografiei (sau provenind din teatru) au 
bătut, cu mai mult sau mai putin succes, la porțile 
animației. Merită amintită, în primul rând, Letiţia 
Popa (n. 1936) care a apelat la grafica rafinată a 
Doinei Levinta în Trei povești de dragoste (1967), 
resuscitare a anticei plastici elene şi în Desen pen- 
tru o pasăre (1970). De asemenea, şi-au mai încer- 

cat forțele în acest domeniu documentaristii Titus 
Mesaros (n. 1925), cu Tudorel și Vasilică (1975) - 
film de cartoane decupate, in care Liana Petrutiu isi 
face simțită integral amprenta si Paul Socrate 
Mateescu (n. 1925-m. 1997), cu Muntele (1966), 
unde Artin Badea și Zaharia Buzea nu pot da o 
soluţie plastică unitară unei poveşti precar constru- 
ite. In domeniul filmului de păpuşi s-au ilustrat 
Savel Stiopul (n. 1926), cu O călătorie în tari 
nemaipomenite (1962) si Margareta Niculescu, cu 
Umor pe sfori (1954, în colaborare cu Constanţa 
Schiopescu), ambele producţii imortalizand specta- 
cole ale teatrului Tandarica. 

Gravitând in lumea cinecluburilor, Gelu 
Mureşan (n. 1944) a manifestat în domeniul 
animației mai mult profesionalism decât alti confrati 
ai săi cu atestate în regulă, el reuşind prin Gardul 
(1970) și Bagheta (1972) două demonstraţii de 
umor sec, mai rar întâlnit la noi, utilizând în chip 
elevat gagul bazat pe obiecte, într-un ritm egal, 
sursă certă a comicului. Al doilea film, care valorifi- 
ca orga lui Harry Maiorovici, insera și imagini reale, 
documentariste, anticipând migrarea (totuși, per- 
dantă...) lui Gelu Mureşan spre respectivul gen. 


* 


Dacă in spațiul cultural românesc sintagma 
„generaţia '80“ şi-a câștigat dreptul la existenţă, ea 
isi poate găsi adecvarea si în domeniul filmului de 
animaţie, printr-o serie de caracteristici de grup, 
care creează o distincţie certă (dar nu întotdeauna 
pozitivă) fata de realizările de gen de până atunci. 
Preponderenta graficii, gândirea mai variată a decu- 

pajului, ambiția de a ataca un registru ideatic mai 
larg, au fost impuse de un nucleu de artiști plastici 
si arhitecţi, născuţi în jurul anului 1950, care au 
avut abilitatea de a folosi bună parte din mijloacele 
artistice specifice formaţiei lor pentru a descinde în 
lumea filmului. i 
Critica momentului, ca si juriile unor festivaluri 
internationale, l-au promovat drept șef al acestui 
pluton pe Zoltan Szilagyi (n. 1951), autorul a trei 
filme unitare stilistic, reverberatii vădite ale valurilor 
înspumate ale postmodernismului ce făcea pe atunci 
epocă. Ele propun o disolutie a personajului asa 
cum era până atunci cunoscut în animația 
românească, înlocuindu-l cu juxtapunerea dintre 
fantasmele autorului si acuzele la adresa kitsch- 
ului cultural. Nodul gordian (1979) si Arena 
(1981) folosesc drept laitmotiv al depersonalizării 
transmisia TV a unui spectacol (fie el tăierea bine- 
cunoscutului nod) sau lupta dintre un obosit ca- 
valer si un balaur de mucava. Sugestia este a trăirii 
intermediate, a inexistentei unui sentiment auten- 
tic, In cele din urma a unei imense deriziuni 
(huiduirea histrionului in primul film, iar in cel de- 
al doilea sinuciderea balaurului, urmată de spar- 
gerea ecranului de televizor si de revenirea la desue- 
tul aparat fotografic, ce falsifică si el realitatea pana 
la caricatural). O bună știință a mizanscenei se face 
simțită cu precădere in Monolog (1983), unde 
atenţia migrează simultan spre doi centri de interes 
care sectioneaza cadrul: o jumătate aparține 
realității, receptată însă tot intermediat (printr-o fe- 
reastră) si o altă jumătate revine oniricului, cu 
funcție de autoportret spiritual (mai mult, autorul 

se desenează chiar pe sine), mergând până la sub- 
liminal (pasărea strivită în palmă). 

Pentru a-şi asigura reușita, Szilagyi a ştiut să 
mobilizeze mai multe atuuri: dominanta de culoare 
sepia, cu atributele sale de îmbătrânire artificială; 
scenografia construită sumar, din umbre ce conferă 
senzația de stranietate; nu în ultimul rând, coloana 
sonoră în care zgomotele cotidiene se întrepătrund 
cu muzica lui Octavian Nemescu, ale cărui sonuri 
dau dimensiunea unui grotesc cult. Toate acestea 
capătă, la urma urmei, coordonatele unei formule, 
astfel încât Nodul gordian, Arena si Monolog alcă- 
tuiesc un triptic ce poate fi privit ca un singur film. 
In momentul în care lumea animației româneşti 
aştepta ca Szilagyi să confirme startul lansat si să- 
si redimensioneze ecuaţia, el a preferat să ne lase 
doar cu amintirea acestui „solo“, stabilindu-se peste 
Tisa, la Kecskemét. 

In descendenta grafismului accentuat al lui 
Szilagyi, cu mai putina virulenta polemica, dar cu 
un decupaj mai original, se situează Vijelia (1984), 
creaţia de debut a lui Dinu Petrescu (n. 1952). 
Autorul recurge la transformări cromatice, care dau 
o aură fantastică cuplului cal-copil, în jurul căruia e 
construit filmul său. Linia fermă a conturului, dar 
în acelaşi timp maleabilă, creează o anumită graţie 
a mișcării, care era prezentă şi în pelicula de debut 
a lui Ion Manea (n. 1947), Casa bunicilor (1979); 
aici tonurile pastelate dădeau senzaţia unei 
evanescente ce nu va mai fi nicicând regăsită de 
autorul Pataniilor Mariei, dupa cum si Peripetiile 
lui Nod ale lui Dinu Petrescu vor fi sub nivelul pro- 
priului start. 

Prezent în cele două filme de început amintite 

mai înainte, universul tematic al copilăriei va sta în 
centrul atenţiei cineastilor din generaţia '80: 
Nicolae Alexi (n. 1947), în Zmeul (1979), îmbină 
nuanțele sepia cu cromatica diversă, apelând la 
stilizări de forme, spre deosebire de Clemansa Gita 
Sion (n. 1948), adeptă a unei linii aspre, în 
concordanţă cu trimiterile spre mitic pe care le face 
în A trăi(1983). În cele din urmă, Caligrafie 
(1982), filmul de debut colectiv al lui Radu Igazsag 
(n. 1953), Zeno Bogdănescu (n. 1955), Olimpiu 
Bandalac (n. 1955) și Lajos Nagy (n. 1956), 
folosește cu umor culoarea întru construirea unor 
personaje accesibile (scolarul leneş, papagalul som- 
noros), tendinţă care ulterior va cobori înspre facili- 
tate în serialul Universul muzicii, realizat de Radu 
Igazsag (cu colaborarea sporadică a lui Zeno | 
Bogdănescu), fără a căpăta însă accente didacti- 
ciste. 

Radu Igazsag avusese si el o intrare în scenă 
apreciată, prin Fotografii de familie (1982), care 
fructifică tema gravă a apusului unei lumi, respec- 
tiv a celei țărănești. Figurile fără chip, imaginile in 
negativ, compoziţiile aproape geometrice dau filmu- 
lui o dimensiune aparte în creaţia lui Igazsag, alt- 
minteri foarte eclectică, atât stilistic, cât si ideatic 
(de la jovialitatea din Primul cântec, pana la 
obsesia militaristă filtrată abil in Tocirea si brut în 
O zi). In anii '90 autorul isi va descoperi vocația de 
documentarist, realizând sub egida Fundaţiei Arte 
Vizuale filme bine informate asupra suprarealismu- 
lui românesc, dar fără a abandona total animația, pe 
care o predă în cadrul Academiei de Teatru şi Film 
din Bucureşti. Și poate că, în viitor, dăruirea autoru- 
lui satirei Ivan Turbincă (1993) sau al ambitioasei 

parabole Nuca și Zidul (1990) îi va readuce bucuria 
creației în domeniul care l-a consacrat. 

O gravitate la fel de sobră, dar cu nuanţe seniori- 
ale, apare în Casa (1984) de Zeno Bogdănescu, 
care îmbină formaţia arhitecturală a regizorului cu 
cea plastică a colaboratorilor săi la grafica filmului 
(Z. Szilagyi, R. Igazsag, O. Bandalac). Utilizarea lini- 
ilor de fugă în cadrul unor desene aproape tehnice, 
ca si contrapunctul peisajelor în acuarelă dau fil- 
mului o dimensiune elevat lirică; spre aceleaşi coor- 
donate ideatice năzuia mai timid si Emanuel Tet 
(provenit din mișcarea de cineamatori), care in 
Poem dinamic (1982) combină filmările cu actori cu 
desenul direct pe peliculă, într-o meritorie încercare 
de vizualizare a unui panteism de tip mioritic. 

Versantul ludicului este explorat cu armele cari- 
caturii de Ștefan Anastasiu (n. 1950) în Trei 
pilule... greu de înghițit (1979), mizând pe con- 
trastul dintre formele rectilinii ale scenografiei si 
contururile neregulate ale personajelor, linie pe care 
se va situa și Norbert Taugner în Un bob, două 
boabe... (1982). Anastasiu va încerca, pe urmele lui 
Szilagyi, o complicare a umorului său, în Raport 
(1980), dar trimiterile la mass-media, ca si încăr- 
carea coloanei sonore capătă aici caracter redun- 
dant, în ciuda vocației grafice a autorului. O anu- 
mită acuratețe demonstrează atât Calin Giurgiu (n. 
1952), cu Pierde-vara (1984), cât si Adela 
Crăciunoiu (n. 1956), în Mozaic 4 si Cristian 
Marcu (n. 1959), în Mozaic 6, iar Dinu Serbescu (n. 
1943), al cărui stil este uşor recognoscibil, de la 
Salt mortal (1982) până la Circus (1991) va evolua 
în cheie minoră, fără o reală substanţă comică. Mai 
aplecat spre această latură, dar oarecum neglijân- 

du-şi aptitudinile, este Olimpiu Bandalac, figură 
interesantă prin diversitatea preocupărilor, care 
abordează animația clasică (Statuia, 1983), car- 
toanele decupate (Podul, 1985), filmul de păpuși 
(Navigatorul, 1993), genuri printre care ajunge, 
finalmente, să se rătăcească. 

De altfel, destinul întregii generaţii '80 a fost cel 
al risipirii, astfel încât se poate spune că ea 
cuprinde crampeie de personalități şi nu cineasti pe 
deplin configurati. Unii dintre ei au preferat să-şi 
încerce şansele pe alte meleaguri (Zoltan Szilagyi, 
Clemansa Gita Sion, Stefan Anastasiu), iar alții au 
revenit la profesiile inițiale ori s-au reprofilat (Zeno 
Bogdanescu, Radu Igazsag, Nicolae Alexi). Câţiva au 
rămas, totuşi, fideli animației românești, dar cu 
preţul integrării în întreprinderea industrioasă a 
serialelor, în bună parte sortită a deturna energii şi 
a nivela valorile. 


În sine, problema seriilor şi a serialelor străbate 
întreaga istorie a animației mondiale, fiind direct 
legată de cuantumul de afectivitate pe care-l pre- 
supune acest gen și care-l îndreaptă pe spectatorul 
său spre un plus de atașament fata de personajele 
memorabile, fiecare dintre ele putând fi o operă de 
artă în sine. În aceste condiţii, realizarea unui 
număr, chiar nesfârşit, de episoade gravitând în 
jurul aceloraşi caractere şi uneori chiar în jurul 
aceloraşi situaţii se justifică. Privind spre peisajul 
autohton, nu este creaţia lui Gopo centrată, în fapt, 
în jurul unei serii ce-l are drept protagonist pe 
omuletul său? Populara Mihaela a lui Nell Cobar, ori 
mai intelectuala Penelopa a Luminitei Cazacu n-au 

rezistat ele, cu toate volutele de rigoare, de-a lungul 
atâtor episoade? Explicaţia constă în interesul pe 
care l-au trezit respectivele personaje prin 
construcţia lor, ca si prin modul în care au fost con- 
duse. 

Anii '60 aduseseră în prim-plan eroi precum Pic 
si Poc, Patratel, Bălănel si Miaunel, nu prea originali 
în esenţă, tributari fie școlii iugoslave, fie curentului 
post-disneyan. Ei au anticipat izbucnirea de la 
mijlocul anilor '70 si, cu precădere, din anii '80, a 
unor cicluri al căror prim promotor a fost Victor 
Antonescu (n. 1936), prin serialul Robinson 
Crusoe (1972), devenit imediat lung-metraj (printr-un 
„transformism“ propriu desenului animat). 
Desenator receptiv la gustul publicului, dar mai 
putin capabil să-l epateze la rândul lui, Antonescu 
s-a lansat în producerea unor mari cantități de 
episoade, ce s-au grupat unele în serialul Aventuri 
submarine, altele în lung-metrajul Uimitoarele 
aventuri ale mușchetarilor (1987). Patima lucru- 
lui pe bandă rulantă (provenită, probabil, din recur- 
sul direct la inspirarea din benzi desenate şi trans- 
ferată în domeniul SF) l-a contaminat si pe Mircea 
Toia (n. 1937), care cu Misiunea spațială Delta 
(1984), realizat în colaborare cu Călin Cazan (n. 
1952), cu Fiul stelelor (1988), ca si cu serialul 
Ultima misiune, în care s-au mai implicat Călin 
Cazan şi Dan-Sorin Chisovski (n. 1960), a doborât 
toate recordurile conventionalismului în desenul 
animat românesc. Nu departe s-a situat Constantin 
Păun (n. 1947), cu Novăceștii săi, încercare reușită 
de vulgarizare a istoriei nationale, în culori cenusii 
si forme colturoase, adecvate uneori ca expresie 
grafică, dar ratate la nivel artistic global; ca intenții, 

eşecul fusese anticipat de scurt-metrajul Stejarul 
din Borzești (1985), aparținând lui Mihai 
Surubaru (n. 1949). 

Chiar si realizatori care se ilustraseră cu măsură 
artistică în domeniul creaţiei de autor, precum 
Luminiţa Cazacu și Zaharia Buzea, s-au lăsat 
tentaţi de mirajul lung-metrajului, prima prin 
Aventurile lui Pin-Pin (1990), un fel de Chilly-Willy 
cu aptitudini de cântăreț si dansator, cel de-al doilea 
prin Temerarii de la scara doi (1987) - în colabo- 
rare cu Artin Badea, Marian Mihail (n. 1950), Ana- 
Maria Buzea (n. 1940). Mai inspirat a părut, din 
punctul de vedere al construirii unei atmosfere, 
Cine râde la urmă (1986), realizat de Lucian 
Profirescu (n. 1955), Ion Manea, Artin Badea. 

Nici serialele didactice (Vreau să știu, Clubul 
curioșilor, Tainele desenului) nu s-au putut sus- 
trage, în general, unei linii de mijloc a deja vu-ului, 
cu câteva excepţii care tin mai mult de răbufniri de 
orgoliu ale autorilor respectivi decât de potentiali- 
tatile temelor în cauză. Că filmele cu pricina isi vor 
fi atins sau nu intentionalitatea instructivă, aceasta 
e o problemă exterioară discuţiei. 


* 


Decembrie '89 avea să-şi spună cuvântul si in 
această lume a animației românești, punând capăt 
uniformizatoarei atmosfere de serie. Aerul nou, res- 
pirabil, a avut preţul lui: mai întâi, disoluția struc- 
turilor organizatorice care au asigurat producerea 
câtorva zeci de filme (bune-rele) pe an si, apoi, pasul 
hotărât pe calea stelelor norocoase, dar de atâtea ori 
căzătoare. Rezolvarea n-a fost impusă din exterior, 
ci a venit ca o soluţie de minimă rezistenţă, deter- 

minată, pe de o parte, de forța centrifuga a orgoliilor, 
implinite sau nu, ale creatorilor si, pe de alta, de 
entropia ce se instaura în administrarea cine- 
matografiei româneşti. 

Ca printr-o lege a compensatiei, curba descen- 
dentă pe care s-a înscris studioul Animafilm (care în 
1995 mai producea doar 3 filme) a coincis cu ascen- 
siunea unor studiouri particulare, dintre care tim- 
pul a ratificat viabilitatea doar a celui româno- 
francez, intitulat ,Daco-dac“ (director: Adela 
Crăciunoiu). Acesta a atras, la început, unele nume 
sonore ale animației româneşti, printre care si cel al 
Luminitei Cazacu, care a coordonat serialul 
Caroline et ses amis / Caroline și prietenii ei, ce 
a pătruns rapid pe canalele de televiziune ale celor 
două tari producătoare (fapt pozitiv, dar care vor- 
beste si despre accesibilitate ca standard artistic). 
Concepţia artistică a realizărilor ulterioare (Contes 
de la Rue Broca / Povești de pe strada Broca, 
ş.a.), cu un grad tot mai ridicat de computerizare, 
devine atributul francezilor, partea română păstrân- 
du-și rolul onorabil al unui onest executant. Plusul 
de veleitati artistico-regizorale ale celor două princi- 
pale studiouri concurente nu le-a fost mai benefic 
acestora. Astfel, „Clasic Animation” (director: Victor 
Antonescu), după o continuare la Robinson Crusoe, 
s-a împotmolit definitiv în magma economică a 
relațiilor cu partenerul italian. Un plus de tenacitate 
pare să dovedească Mihai Surubaru care, con- 
ducând studioul româno-spaniol „Anima Dream“ 
începuse serialul-fluviu Pelezinho (unde celebrul 
fotbalist brazilian apărea într-o fantasmagorică 
ipostază de moralist) si, în prezent, continuă să 
tatoneze diverse stratageme adecvate economiei de 
piaţă. 

lată, deci, că nici în domeniul animației nu există 
rețete ale succesului, așa cum o demonstrează 
volutele înregistrate de atâţia autori pe vremurile 
când isi desfăşurau forțele pe un teren oricum mai 
stabil. Acum suflul lor a scăzut, în mod natural, iar 
tinerii cu vocaţie plastică aplică lecţia pragmatismu- 
lui şi se îndreaptă spre domenii cu satisfacție ime- 
diată, precum publicitatea. Genul cinematografic 
căruia i-am dedicat această lucrare a intrat la noi, 
deja, într-un labirint în mijlocul căruia îl amenință 
nu Minotaurul, ci indiferența și uitarea. Pentru a le 
învinge, trebuie atât spiritul răzbătător al lui Teseu, 
cât şi un fir, suplu și consistent care, neocolind nici 
unul dintre ungherele acestei intortocheate 
construcții, să aibă negresit la capăt speranța. 

